CELEX: C2006/310/07
Language: et
Date: 2006-12-16 00:00:00
Title: Kohtuasi C-400/06: Eelotsusetaotlus, mille esitas Hoge Raad der Nederlanden (Madalmaad) 26. septembril 2006  — Codirex Expeditie BV versus Staatssecretaris van Financiёn

16.12.2006   
            
            
               ET
            
            
               Euroopa Liidu Teataja
            
            
               C 310/4
            
         Eelotsusetaotlus, mille esitas Hoge Raad der Nederlanden (Madalmaad) 26. septembril 2006 — Codirex Expeditie BV versus Staatssecretaris van Financiёn
   (Kohtuasi C-400/06)
   (2006/C 310/07)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Codirex Expeditie BV
   
      Kostja: Staatssecretaris van Financiëxxxxxёn
   Eelotsuse küsimused
   
               1.
            
            
               Kas koondnomenklatuuri rubriiki 0202 30 50 tuleb tõlgendada nii, et külmutatud (konditustatud) liha, mis pärineb koondnomenklatuuri II peatüki täiendava märkuse 1.A. punkti h alapunktis 11 kirjeldatud veise esiveerandist, võib selle rubriigi alla klassifitseerida üksnes siis, kui tegemist on ühe terve tüki lihaga?
            
         
               2.
            
            
               Juhul kui esimese küsimuse vastuse kohaselt võib ka tükeldatud liha klassifitseerida rubriigi 0202 30 50 alla, kas siis piisab selle rubriigi alla klassifitseerimiseks konstateeringust, et imporditud lihasaadetis koosneb külmutatud liha tükkidest, mis kõik pärinevad koondnomenklatuuri II peatüki täiendava märkuse 1.A. punkti h alapunktis 11 kirjeldatud esiveerandist, või peab see lihasaadetis tervikuna, või peab iga saadetise osa (pappkarbid) vastama lisaks veel teistele tunnustele või olema teiste omadustega?